Hallituksen kokouksen kuulumiset 28.9.2026
Ammattiliitto Pro Seniorit ry hallitus kokoontui 28.9.2026. Kokouksessa oli esillä monia yhdistyksen toimintaan ja jäseniimme liittyviä ajankohtaisia asioita. Tässä kooste kokouksen tärkeimmistä kuulumisista.
Talousasiat hyvässä seurannassa
Taloudenhoitaja Hannu Hakala esitteli hallitukselle yhdistyksen tämänhetkisen taloustilanteen. Kokouksessa käytiin läpi tulot, menot sekä lähiaikoina maksettavaksi tulevat laskut.
Yhdistys on pyytänyt kolmelta tilitoimistolta tarjousta kirjanpidon hoitamisesta. Tähän mennessä tarjous on saatu Tivonet Oy:ltä. Tarjousten pyytämistä jatketaan edelleen.
Seuraavaan vuosikokoukseen valmistellaan yhdistykselle talousohjesääntöä. Näin taloudenhoitoon liittyvät käytännöt saadaan entistä selkeämmiksi.
Kokouspäivänä Pro Seniorit ry:n oli 14 350 jäsentä.
Yhteistyötä Ammattiliitto Pron kanssa
Hallituksessa käytiin läpi yhdistyksen ja Ammattiliitto Pron välistä yhteistyösopimusta. Hallitus tulee tekemään liitolle esityksen muutamista käytännön asioista.
Yksi esityksistä koskee jäsenmaksukirjeen toimittamista. Tavoitteena on, että jäsenmaksukirje toimitetaan sähköisesti niille jäsenille, joilla on sähköpostiosoite liiton jäsenrekisterissä, ja kirjepostina niille jäsenille, joilla sähköpostiosoitetta ei ole. Jäsenmaksukirjeet toimitetaan tammikuussa.
Kerhoille toimitetaan jäsenlistat jäsenrekisterin puhdistusajon jälkeen.
Tukea kerhojen toimintaan
Kerhojen toiminta on tärkeä osa Pro Seniorit ry yhteisöllisyyttä. Hallitus hyväksyi yksimielisesti kerhojen tukiavustuksen kolmannen erän tehdyn esityksen mukaisesti.
Hallitus oli päättänyt tukiavustusten jakoperusteista 25.8.2026 pidetyssä kokouksessa. Kolmannen erän avustukset maksetaan kerhoille 2.10.2026.
Tervetuloa mukaan, Tampere!
Meillä on ilo toivottaa uusi kerho tervetulleeksi mukaan toimintaan. Tampereelle perustettiin Pirkanmaa Pro Seniorit -kerho 23.9.2026.
Lämpimästi tervetuloa mukaan Pro Seniorit -toimintaan ja rakentamaan yhdessä aktiivista senioriyhteisöä!
Kerhojen puheenjohtajat kokoontuvat Seinäjoelle
Kerhojen puheenjohtajien tapaaminen ja suunnitteluseminaari järjestetään tänä vuonna Seinäjoella 20.–21.10.2026.
Kaikista kerhoista on tulossa osallistujia, joten luvassa on hyvä tilaisuus tavata muita kerhojen toimijoita, vaihtaa ajatuksia ja suunnitella tulevaa toimintaa yhdessä. Ammattiliitto Prota tilaisuudessa edustaa Pasi Nieminen.
Yhteistyötä EKL kanssa
Varapuheenjohtaja Riitta Suonpää osallistui 24.9.2026 Eläkkeensaajien Keskusliitto EKL hallituksen kokoukseen.
Kokouksessa käytiin läpi myös EKL tulevia tapahtumia. Eläkkeensaajan päivää vietetään 18.2.2027, joka on perinteisesti EKL perustamispäivä. EKL yhdistyksiä kannustetaan järjestämään omaan toimintaansa sopivia tilaisuuksia, joissa voidaan nostaa esiin eläkkeensaajille tärkeitä edunvalvontatavoitteita.
Myös muita tapahtumia on tulossa. Vanhustenviikolla 5.10.2026 EKL julkaisee vuoden 2027 edunvalvontatavoitteensa. EKL syysvaltuusto kokoontuu 29.10.2026.
Kotisivujen kehittämistä
Pro Seniorit ry on päättänyt osallistua EKL järjestämään kotisivujen koulutukseen. Yhdistyksen tiedottaja Mirjam Louhekari on ollut mukana suunnittelemassa koulutusta yhdessä EKL Jarkko Utriaisen kanssa.
Tavoitteena on kehittää yhdistyksen verkkoviestintää ja tehdä ajankohtaisen tiedon löytämisestä jäsenille entistä helpompaa.
Tulevat hallituksen kokoukset
Pro Seniorit ry hallituksen seuraavat kokoukset ovat:
· 26.–27.11.2026 – hallituksen suunnitteluseminaari ja kokous
· 14.1.2027 – hallituksen kokous
Kiitos kaikille jäsenille ja kerhojen toimijoille aktiivisuudesta. Yhdessä pidämme Pro Seniorit ry toiminnan vireänä ja jäsenistämme huolehtivana!
Kokousyhteenvedon laati Riitta Suonpää

